مسرت مصباح

مسرت مصباح (پیدائش: 25 نومبر 1959ء  ) ایک پاکستانی بیوٹیشن، کاروباری شخصیت اور اداکارہ ہیں۔ 

 ابتدائی زندگی 
وہ 25 نومبر 1959ء کو کراچی، پاکستان میں مصباح الدین خان اور انیسہ کے ہاں پیدا ہوئیں۔  1980 ءمیں، وہ برطانیہ چلی گئیں جہاں انھوں نے شا کالج آف بیوٹی تھراپی میں بیوٹیشن کا کورس کیا۔ 

 کیریئر 
پاکستان واپس آکر انھوں نے غیر منفعتی تنظیم ڈیپلیکس قائم کی۔  1990ء کی دہائی میں انھوں نے پی ٹی وی پر ڈراموں میں کام کیا۔  2010 ءمیں انھوں نے طبی علاج کے شعبے میں پرائیڈ آف پرفارمنس ایوارڈ حاصل کیا اور تیزاب کے حملے کے متاثرہ خواتین کی مالی امداد کرتی ہیں۔ 

مسرت مصباح کو اطالوی حکومت کی جانب سے بھی ایوارڈ دیا گیا اور وہ پہلی پاکستانی خاتون ہیں جنھیں اطالوی حکومت نے خواتین کے عالمی دن پر ان کی ہمت اور عزم پر ایوارڈ دیا۔ 

 ذاتی زندگی 
مسرت مصباح نے عامر سے شادی کی اور ان کے دو بچے بھی ہیں بعد میں ان دونوں کے درمیان طلاق ہو گئی۔ طلاق کے بعد مسرت نے اپنے بچوں کی کفالت اپنے ہاتھ میں لے لی۔ ان کی چھوٹی بہن نکہت مصباح ڈیپلیکس کی ڈائریکٹر ہیں۔ 

 فلموگرافی 
 ٹیلی ویژن سیریز 
سال عنوان کردار نیٹ ورک 1995 امر ضمانت ماہ رخ پی ٹی وی 1995 آسواری۔ اشعری پی ٹی وی 1998 کیٹ واک نائلہ پی ٹی وی

 تنازعات 
2003ء سے ان کی NGO نے تقریباً سات سو ساٹھ متاثرین کو طبی علاج فراہم کیا۔ 

2010 ء میں، اسلام آباد ہائی کورٹ نے ان کی این جی او کو قومی اور بین الاقوامی ایجنسیوں سے ملنے والے فنڈز کے غلط استعمال میں ملوث ہونے پر ان کا بینک اکاؤنٹ ضبط کر لیا۔ ڈیپلیکس فاؤنڈیشن نے غیر ملکی خیراتی تنظیموں سے فنڈز اکٹھے کیے اور تیزاب زدہ متاثرین کی مدد کی۔ ان کی قائم کردہ تنظیم کو ہسپتال کے قیام اور جلنے والوں کے علاج معالجے کے لیے دو ایکڑ زمین بھی عطیہ کی گئی۔

 حوالہ جات 

زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بیسویں صدی کی پاکستانی اداکارائیں
زمرہ:پاکستانی ٹیلی ویژن اداکارائیں
زمرہ:پاکستانی ہمدرد عوام
زمرہ:تمغائے حسن کارکردگی وصول کنندگان
زمرہ:کراچی کی شخصیات
زمرہ:ہم ایوارڈز جیتنے والی شخصیات
زمرہ:مقالات مع رابطہ
زمرہ:1959ء کی پیدائشیں
زمرہ:پاکستانی خواتین آدم دوست